section_heading: Četvrta generacija
paragraph_text: Od 1980-ih slabi moć i utjecaj Rockefellera, a smanjuje se i njihovo bogatstvo. Preračunato u današnju vrijednost, bogatstvo Johna D. Rockefellera procjenjuje se na oko 336 milijardi USD, dok se 2016. godine ukupno bogatstvo čitave obitelji procjenjivalo na oko 11 milijardi USD, od čega je oko 3,3 milijarde USD posjedovao sam David. Davidovom smrću 2017. godine, umro je posljednji od sinova Johna D. i zajednji od petero braće, koja su u društvenom životu New Yorka bili poznati kao legendarna "Braća". Obitelj Rockefeller danas rukovodi nizom vlastitih organizacija, ali nedostaju im kompanije koje donose zaradu. Uz to, potomci Johna D. Rockefellera broje preko 150 ljudi, zbog čega je obiteljsko bogatstvo usitnjeno.